**Doložka vplyvov**

**A.1. Názov materiálu:**

Návrh zákona, ktorým sa mení a dopĺňa zákon č. 581/2004 Z.z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov.

**Termín začatia a ukončenia PPK:**  -

**A.2. Vplyvy:**

|  |  |  |  |
| --- | --- | --- | --- |
|  | Pozitívne\* | Žiadne\* | Negatívne\* |
| 1. Vplyvy na rozpočet verejnej správy |  | X |  |
| 2. Vplyvy na podnikateľské prostredie – dochádza k zvýšeniu regulačného zaťaženia? |  | X |  |
| 3. Sociálne vplyvy  – vplyvy  na hospodárenie obyvateľstva,  -sociálnu exklúziu,  - rovnosť príležitostí a rodovú rovnosť a vplyvy na zamestnanosť |  | X |  |
| 4. Vplyvy na životné prostredie |  | X |  |
| 5. Vplyvy na informatizáciu spoločnosti |  | X |  |

**A.3. Poznámky**

**Vplyvy na rozpočet verejnej správy,**

**na zamestnanosť vo verejnej správe a financovanie návrhu**

**2.1. Zhrnutie vplyvov na rozpočet verejnej správy v návrhu**

Návrh nemá vplyv na rozpočet verejnej správy.

**2.2. Financovanie návrhu**

Návrh nezakladá požiadavky na rozpočet verejnej správy

**Návrh na riešenie úbytku príjmov alebo zvýšených výdavkov podľa § 33 ods. 1 zákona č. 523/2004 Z. z. o rozpočtových pravidlách verejnej správy:**

Návrh predpokladá zvýšenie niektorých výdavkov v rámci verejnej správy (Úrad pre dohľad nad zdravotnou starostlivosťou), ktoré by však mali byť kryté vlastnými zdrojmi dotknutých subjektov v rámci verejnej správy.

**2.3. Popis a charakteristika návrhu**

**2.3.1. Popis návrhu:**

Návrh upravuje rozsah a spôsob vedenia zoznamov poistencov čakajúcich na poskytnutie každej plánovanej zdravotnej starostlivosti. Predpokladané náklady na zdravotnú starostlivosť o poistencov v čakacích zoznamoch sa účtujú v technických rezervách zdravotných poisťovní.

Rozšírením rozsahu zdravotnej starostlivosti, na ktorú sa vedú čakacie zoznamy, sa zníži predpokladaný hospodársky výsledok zdravotných poisťovní a v dôsledku tejto skutočnosti sa zníži výnos dane z príjmu zdravotných poisťovní.

Rozsah plánovanej zdravotnej starostlivosti – s výnimkou šiestich regulovaných čakacích zoznamov – dnes nie je evidovaný. Odhad dopadov je preto možné robiť len na základe nedostatočných dát o počte pacientov čakajúcich v dnes regulovaných zoznamoch. Predpokladám, že počet čakajúcich pacientov, pre ktorých bude musieť zdravotná poisťovňa tvoriť technické rezervy, sa zvýši na päťnásobok oproti súčasnému stavu. Znamená to, že zisk zdravotných poisťovní by sa znížil o cca 50 mil. €, čo zníži výnos dane z príjmu o cca 11,5 mil. €.

**2.3.2. Charakteristika návrhu podľa bodu  2.3.2. Metodiky:**

zmena sadzby

  X   zmena v nároku

    nová služba alebo nariadenie (alebo ich zrušenie)

  kombinovaný návrh

      iné

|  |  |
| --- | --- |
| **Vplyvy na podnikateľské prostredie** | |
| **3.1**. Ktoré podnikateľské subjekty budú predkladaným návrhom ovplyvnené a aký je ich počet? | Zdravotné poisťovne (3) |
| **3.2**. Aký je predpokladaný charakter a rozsah nákladov a prínosov? | Efektívne využitie zdrojov verejného zdravotného poistenia na poskytnutie zdravotnej starostlivosti. |
| **3.3**. Aká je predpokladaná výška administratívnych nákladov, ktoré podniky vynaložia v súvislosti s implementáciou návrhu? | Akékoľvek administratívne náklady zdravotné poisťovne vykryjú z vlastných zdrojov. |
| **3.4**. Aké sú dôsledky pripravovaného návrhu pre fungovanie podnikateľských subjektov na slovenskom trhu (ako sa zmenia operácie na trhu?) | Odstráni sa motivácia zdravotných poisťovní dosahovať zisk na úkor poistencov formou neposkytnutia potrebnej zdravotnej starostlivosti. |
| **3.5**. Aké sú predpokladané spoločensko – ekonomické dôsledky pripravovaných regulácií? | Povinná tvorba technických rezerv na poistencov na čakacích zoznamoch odhalí rozsah nepokrytých zdravotných potrieb obyvateľstva. 12-mesačná lehota na poskytnutie plánovanej starostlivosti predstavuje jeden z parametrov nároku poistenca, ktorý zlepší jeho postavenie v zdravotnom systéme. |